382 1775. 



cerpta, et ideo quoque male synonynia ab utroque recen- 

 sentur. Id certum, animal Aegyptium cornibus rectissimis, 

 quoque ad Prom. b. spei reperiri, verum in partibus inte- 

 rioribus. Incolae id vocant Gemsbock (Rupicapram). No- 

 bilissimus Baro de Plettenberg, qui nunc in Prom. b. spei 

 gubernatoris munere fungitur, meque benigne in pluribus 

 adiuvit, ipse mihi exuvias A. Gazellae in interioribus Afri- 

 cae, dum eas partes inviseret, necatae, et cuius carnes ipse 

 degustaverat eximias, dono dedit, uno cornu carentes, unde 

 collegi, id in caeteris prorsus simillimum animali a Pen- 

 nantio descripto nomine A. Aegyptiaca. 



Si haec denique cum descriptione confero, ex itinera- 

 rio in Congense regnum decerpta, exhibente Pacassam vel 

 Empacassam, animal Bovi bubalo simile, monogamum, al- 

 bum, nigro rufoque maculatum, auribus praelongis, corni- 

 bus rectissimis, nullum mihi dubium reliquum est, hanc no- 

 strain A. Gazellam illic nomine Pacassae describi. 



279. (10) Antelope Oreotragus F. 



Antelope cornibus teretibus, rectissimis, arrectis, subu- 

 latis, basi rugoso-annulatis. 



Hocce elegans animalculum, nemo quod sciam ante nos 

 descripsit et delineavit, ab incolis Belgis appellatur Klip- 

 springer (Rupium saltator) iu summis habitat rupibus, prae- 

 sertim in ipsa extremitate Africae, ipsissimoque Prom. b. 

 spei, prope Vals-Bay (Sinum falsum). Quum a venatori- 

 bus excitatur, saltus immensi spatii per avia et devia rupium 

 facit et non raro in ipsas crepidines rupium, et in loca re- 

 cedit ubi vix satis spatii reliquum est, ut possit quatuor pe- 

 des collectos in angustissimum locum reponere, inde rursus 

 si petra apta in propinquo est, in eam transilit, vel etiam 

 desilit, in loca quae intuentes solum, terrent ob praecipitem 

 descensum, et sic non raro pernicitate miranda industriam 



